E L Ő T E R J E S Z T É S

**Szombathely Megyei Jogú város közgyűlése Oktatási és Szociális Bizottsága**

**2017. március 1-i ülésére**

**Javaslat a 2017/2018. nevelési évre szóló óvodai felvételi körzetek meghatározására**

A nemzeti köznevelésről szóló 2011. évi CXC. törvény /továbbiakban: Nkt./ 49. § (3) bekezdés alapján a települési önkormányzat teszi közzé az óvoda felvételi körzetét.

Az óvodai felvétel, az óvodába történő jelentkezés és a fenntartó önkormányzat által meghatározott körzethatárok szerint történik. Szombathely Megyei Jogú Város Önkormányzata Szervezeti és Működési Szabályzatának 52. § (2) bekezdés 17. pontja ezt a jogkört az Oktatási és Szociális Bizottság hatáskörébe utalta.

A Nkt. 50. § (10) bekezdése értelmében a nemzetiséghez tartozó gyermekek óvodai nevelését ellátó nevelési-oktatási intézmény működési, felvételi körzetének meghatározása előtt be kell szerezni az érdekelt települési nemzetiségi önkormányzat egyetértését.

A nemzetiségi önkormányzatok véleményét az Oktatási és Szociális Bizottság elnöke a bizottsági ülésen szóban ismerteti.

A körzetek kialakításánál figyelembe vettük az intézményekbe maximálisan felvehető gyermekek számát, az intézmények kihasználtságát és a felvételi körzetből várható gyermeklétszámot.

Szombathely Megyei Jogú Város Közgyűlése:

* a 65/5016. (II.25.) Kgy. sz. határozatában a Szombathely, külterület 0989/5 hrsz.-ú ingatlant Marlovics tanyának nevezte el.
* a 334/2016. (X.27.) Kgy sz. határozatában a Szombathely 4996 hrsz.-ú közparkot Tóth István parknak nevezte el.
* a 19/2017. (II.2.) Kgy. sz. határozatában a Szombathely 13530 hrsz-ú közforgalom elől el nem zárt magánutat; a Szombathely 13571 hrsz-ú közforgalom elől el nem zárt magánutat; a Szombathely 13623 hrsz-ú közforgalom elől el nem zárt magánutat; a Szombathely 13626 hrsz-ú közforgalom elől el nem zárt magánutat és a Szombathely 13580 hrsz-ú közforgalom elől el nem zárt magánutat együttesen **Ciklámen körútnak**;

Szombathely 13606 hrsz-ú közforgalom elől el nem zárt magánutat **Ibolya köznek**; Szombathely 13587 hrsz-ú közforgalom elől el nem zárt magánutat

**Rózsa köznek**; Szombathely 13561 hrsz-ú közforgalom elől el nem zárt magánutat; a Szombathely 13560 hrsz-ú közforgalom elől el nem zárt magánutat és a Szombathely 13539 hrsz-ú közforgalom elől el nem zárt magánutat együttesen **Jázmin utcának**;

Szombathely 13504 hrsz-ú közforgalom elől el nem zárt magánutat; a Szombathely 13503 hrsz-ú közforgalom elől el nem zárt magánutat; a Szombathely 13527 hrsz-ú közforgalom elől el nem zárt magánutat és a Szombathely 13502 hrsz-ú közforgalom elől el nem zárt magánutat együttesen **Viola utcának;**

a Szombathely, külterület 0195/2 hrsz-ú közutat és a Szombathely, belterület 7273/42 hrsz-ú közutat együttesen **Ipari útnak** nevezte el.Ugyanezen határozatábana Szombathely 121/18 hrsz-ú közforgalom elől el nem zárt magánútra és a Szombathely 127/4 hrsz-ú közútra együttesen kiterjesztette a **Várkonyi István utca** elnevezést, tekintettel arra, hogy azok a 318 hrsz-ú közterület, a jelenlegi Várkonyi István utca meghosszabbításai; a Szombathely 124/1 hrsz-ú országos közútra, a Szombathely 13500 hrsz-ú közforgalom elől el nem zárt magánútra kiterjesztette a **Muskátli utca** elnevezést, tekintettel arra, hogy azok az 509 hrsz-ú közterület, a jelenlegi Muskátli utca meghosszabbításai.

* 2016-ban került körzetesítésre a Szent Erzsébet tér.

Az új közterületeket elhelyezkedésüket tekintve az alábbiak szerint javasoljuk sorolni:

* a Benczúr Óvoda körzetébe a Ciklámen körutat, az Ibolya közt, a Rózsa közt, Jázmin utcát, és a Viola utcát,
* a Weöres Sándor Óvoda körzetébe a Marlovics tanyát,
* a Margaréta Óvoda körzetébe a Tóth István parkot,,
* a Vadvirág Óvoda körzetébe az Ipari utat
* az Aréna Óvoda körzetébe a Szent Erzsébet teret.

A városi óvodák felvételi körzetének fentiek szerinti beosztását az előterjesztés melléklete tartalmazza.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2017. február „ ”.**

**/:Koczka Tibor:/**

**HATÁROZATI JAVASLAT**

**...../2017. (III. 01.) OSzB. határozat**

Szombathely Megyei Jogú Város Közgyűlésének Oktatási és Szociális Bizottsága a Szervezeti és Működési Szabályzatának 34/2014.(XI.13.) Önkormányzati rendelete 52. § (2) bekezdés 17. pontján kapott felhatalmazás alapján az Önkormányzat által fenntartott óvodák felvételi körzetét az előterjesztés melléklete szerinti tartalommal jóváhagyja.

**Felelős: Rettegi Attila, az Oktatási és Szociális Bizottság elnöke**

**(Dr. Bencsics Enikő az Egészségügyi és Közszolgálati Osztály** **vezetője,**

**Kovács Balázs a Köznevelés, Sport és Ifjúsági Iroda vezetője,**

**Óvodák vezetői)**

**Határidő:** azonnal